סם קנדריקס

סם קנדריקס (באנגלית: Sam Kendricks; נולד ב-7 בספטמבר 1992) הוא אתלט אמריקאי העוסק בקפיצה במוט. הוא פעמיים רצופות אלוף העולם (לונדון 2017, דוחה 2019), זוכה מדליית כסף ומדליית ארד אולימפיות (פריז 2024 וריו דה ז'ניירו 2016, בהתאמה) ושלוש פעמים סגן אלוף העולם באולם (פורטלנד 2016, ברמינגהאם 2018, גאלזגו 2024) בקפיצה במוט. קנדריקס נולד וגדל באוקספורד שבמיסיסיפי בארצות הברית. הוא בנם של סקוט ומרני, ולו אח תאום. אביו היה רץ למרחקים בינוניים באוניברסיטת מיסיסיפי, ואימן את קנדריקס בתקופת לימודיו בתיכון. קנדריקס הצטיין בנעוריו בקפיצה במוט, ריצות, ובכדורגל. ב-2011, נבחר לאתלט השנה בתיכונים במיסיסיפי, לאחר שזכה באליפות המדינה בקפיצה במוט, בה השווה את שיא האליפות. ב-2012, החל ללמוד ולהתאמן באוניברסיטת מיסיסיפי. זכה באליפות ה-NCAA, בתוצאה של 18-8.25 רגל (5.70 מטר), והיה בין המועמדים לזכייה בגביע באוורמן. בנוסף, זכה במדליית זהב, באוניברסיאדת קאזאן, בתוצאה של 5.60 מטר. זכה בפעם השנייה באליפות ה-NCAA, בתוצאה של 18-10.25 רגל (כ-5.75 מטר). לאחר שלוש שנים באוניברסיטה החליט לעבור להתחרות כמקצוען. טנסי. באליפות העולם, שנערכה באוגוסט בבייג'ינג, סיים במקום התשיעי בתוצאה של 5.65 מטר. ב-11 במרץ, בתחרות שנערכה באולם בפורטלנד אורגון, קבע שיא אישי של 5.90 מטר. שבוע לאחר מכן, זכה במדליית כסף באליפות העולם באולם, בתוצאה של 5.80 מטר, אחרי רנו לאבילני מצרפת שקבע שיא אליפות חדש של 6.02 מטר. בתחרות ליגת היהלום, שנערכה באצטדיון הלאומי בייג'ינג ב-18 במאי אותה שנה, הוא קבע שיא אישי חדש של 5.92 מטר. באולימפיאדת ריו, זכה קנדריקס במדליית ארד בקפיצה במוט, בתוצאה של 5.85 מטר, אחרי טיאגו דה סילבה מברזיל שקבע שיא אולימפי חדש של 6.03 מטר, והאלוף האולימפי היוצא שיאן העולם, רנו לאבילני (5.98 מטר). במהלך אחת הקפיצות, עצר קנדריקס את ריצתו כדי לעמוד דום בזמן שהתנגן המנון ארצות הברית. בחודש יוני קבע שיא אישי חדש כשעבר גובה של 6.00 מטר. חודשיים לאחר מכן, באליפות העולם שנערכה בחודש אוגוסט בלונדון, הוא זכה במדליית זהב בתוצאה של 5.95 מטר, לפני פיוטר ליסק מפולין (5.89 מטר) ורנו לאבילני (5.89 מטר). באליפות העולם באולם, זכה במדליית כסף בתוצאה של 5.85 מטר לאחר המנצח לאבילני. באליפות ארצות הברית שנערכה בחודש יולי, זכה קנדריקס במדליית זהב בשיא צפון אמריקה של 6.06 מטר. באליפות העולם הגן על תוארו, וזכה במדליית זהב בתוצאה של 5.97 מטר. בפברואר 2020, שיפר את שיאו האישי באולם, כשעבר גובה של 6.01 מטר. ביולי 2021, אובחן כנושא את נגיף הקורונה בזמן שהותו בכפר האולימפי, ונאלץ להחמיץ את אולימפיאדת טוקיו 2020. באליפות העולם באולם זכה בפעם השלישית במדליית כסף בתוצאה של 5.90 מטר, לאחר דופלנטיס (6.05 מטר). באולימפיאדת פריז זכה במדליית כסף בתוצאה של 5.95 מטר לאחר דופלנטיס (6.25 מטר). במקביל להחלטתו, להתחרות כמקצוען, הוא המשיך במסלול הכשרת כוחות מילואים של צבא ארצות הברית, סיים קורס קצינים, והוא מוצב ביחידת הובלה מדיה וקבצים בנושא סם קנדריקס בוויקישיתוף סם קנדריקס, ברשת החברתית פייסבוק סם קנדריקס, ברשת החברתית אקס (טוויטר) סם קנדריקס, ברשת החברתית אינסטגרם סם קנדריקס, באתר הוועד האולימפי הבין-לאומי סם קנדריקס, באתר olympedia.org סם קנדריקס, באתר התאחדות האתלטיקה הבין-לאומית סם קנדריקס, באתר ליגת היהלום סם קנדריקס, באתר Track and Field (גברים) סם קנדריקס באתר אוניברסיטת מיסיסיפי Road to Rio more than just a father-son trip for Sam Kendricks, אתר התאחדות האתלטיקה האמריקאית, 30 ביוני 2016 Soldier vaults to US Olympic team, breaks trial record, אתר צבא ארצות הברית, 7 ביולי 2016 Scott Stump, US pole vaulter Sam Kendricks stops mid-stride to stand at attention for national anthem, Today (אנ'), ‏22 באוגוסט 2016 (באנגלית) אלוף העולם בקפיצה במוט סם קנדריקס נדבק בקורונה, באתר ynet, 29 ביולי 2021 Soldier vaults to US Olympic team, breaks trial record, www.army.mil (באנגלית)